
ŠAKIŲ RAJONO SAVIVALDYBĖS ADMINISTRACIJOS
LEKĖČIŲ  SENIŪNIJA



2017-ŲJŲ METŲ VEIKLOS PLANO ATASKAITA


Šakių rajono savivaldybės administracijos Lekėčių seniūnijos iškeltas tikslas yra:
· gerinti gyvenimo kokybę seniūnijoje, kuriant sveiką, saugią ir švarią aplinką.

Šakių rajono savivaldybės administracijos Lekėčių seniūnijos uždavinys yra:
· efektyviai organizuoti seniūnijos darbą, kad užtikrinti gyventojų poreikių tenkinimą.



2017 M. STRATEGINĮ (-IUS) TIKSLĄ (-US) ĮGYVENDINANČIOS PROGRAMOS PRIEMONĖS

Šakių rajono savivaldybės administracijos Lekėčių seniūnija, vykdydama savo veiklą, 2017 m. prisideda prie Šakių rajono savivaldybės strateginio 2017-2019 metų veiklos plano šių programų  įgyvendinimo:
1. Mokymosi visą gyvenimą ir sporto programa (Nr.1);
      2. Kultūros plėtros programa  (Nr.6);
      3. Savivaldybės veiklos pagrindinių funkcijų programa (Nr.7);
      4.  Darbo rinkos politikos rengimo ir įgyvendinimo programa ( Nr.8);
            5. Žemės ūkio plėtros programa (Nr.11);
            6. Švarios, sveikos aplinkos ir energijos taupymo programa (Nr.12);
            7 .Socialinės apsaugos programa (Nr. 13).  

                      2017 m. Lekėčių seniūnijos numatytos ir vykdomos funkcijos vadovaujantis patvirtinu seniūnijos 2017 m. veiklos planu:
2017 m. Lekėčių seniūnijos pagrindinis tikslas buvo gerinti gyvenimo kokybę seniūnijoje, kuriant sveiką, saugią ir švarią aplinką. Įgyvendinant Lekėčių seniūnijos 2017-2019 metų plėtros strateginio plano programoje iškeltą tikslą, vykdant savarankiškas ir deleguotas funkcijas, seniūnijos gyventojai buvo aptarnaujami laiku ir kokybiškai, suteikiama reikalinga informacija, išduodamos pažymos ir kiti reikalingi dokumentai, registruojamos mirtys, suteikiama reikalinga socialinė pagalba, žemės ūkio subjektams suteikiama informacija, deklaruota gyvenamoji vieta ir išduotos pažymos. Buvo siekiama efektyviai išnaudoti visus esamus rezervus nedarbui mažinti, pritraukti investicijas, siekiant sukurti palankias sąlygas verslui. Kuriama saugi ir švari aplinka bendruomenės nariams. Seniūnijoje 2017 m. gruodžio 31 d. duomenimis gyveno 1507  gyventojai. Seniūnija yra suskirstyta į 3 seniūnaitijas: Mikytų, Lekėčių, Jančių.


[bookmark: _GoBack]DUOMENYS APIE SENIŪNIJĄ

	1.
	Seniūnijos plotas
	ha
	7900

	2.
	Kelių lyginimas, sniego valymas
	km
	  104

	3.
	Socialinės rizikos šeimų skaičius
	sk.
	      8

	4.
	Socialiai remtinų šeimų skaičius
	sk.
	    25

	5.
	Vienkartinių pašalpų mokėjimas
	sk.
	   17

	6.
	Kapinių teritorijų plotas
	ha
	     7

	7.
	Įdarbinta viešiesiems darbams
	sk.
	   12

	8.
	Gatvių apšvietimas
	val./metus
	 1170

	9.
	Organizuotų renginių sk.
	kartai
	     40

	10.
	Išduota pažymų gyventojams
	vnt.
	     62

	11.
	Sudaryta notarinių veiksmų
	vnt. 
	     60

	12.
	Parašyta prašymų, įvairių raštų
	vnt. 
	   164

	13. 
	Savivaldybei priklausančio socialinio būsto remontas
	sk.
	       2

	14.
	Transporto paslaugos mokinių pavėžėjimui
	km
	18010




LEKĖČIŲ SENIŪNIJOS  2017 METŲ  VEIKLOS PLANO
ĮGYVENDINIMO APŽVALGA

Įgyvendinant Lekėčių seniūnijos 2017 metų veiklos planą buvo siekiama prisidėti prie Šakių
 rajono savivaldybės 2011-2017 metų strateginiame plėtros plane numatytų prioritetų įgyvendinimo:

· Verslo bei ekonomikos, infrastruktūros plėtros ir saugios aplinkos skatinimas;
· Visuomenės švietimo, mokymo(si) ir sveikatingumo gerinimas, socialinio saugumo;   užtikrinimas;
· Krašto kultūrinio savitumo, patrauklumo puoselėjimas ir turizmo skatinimas;
· Kaimo ir žemės ūkio sektoriaus plėtra.

Lekėčių seniūnija 2017m. įgyvendino:

· Šakių rajono savivaldybės strateginio 2017-2019 metų veiklos plano programos Nr. 1 „Mokymosi visą gyvenimą ir sporto programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos uždavinio priemonę „Mokymasis visą gyvenimą“  įgyvendinant šią priemonę buvo skiriamos lėšos mokinių pavėžėjimui pagal poreikį, nuvažiuota 18010 km. Mokinio reikmėms įsigyti pagal pateiktas pažymas parama suteikta 1 mokiniui.
              
· Šakių rajono savivaldybės strateginio 2017-2019 metų veiklos plano programos Nr. 6 „Kultūros plėtros programa“ seniūnijos tikslo ir uždavinio priemonę „Kultūrinės veiklos, jaunimo užimtumo organizavimas“. Laisvalaikio centre veikia 6 meno kolektyvai, vienijantys 25 jaunimo atstovus. Kolektyvai aktyviai dalyvavo organizuojant valstybines ir kitas kalendorines šventes, atstovavo rajono renginiuose, iš viso per metus suorganizuota 40 renginių. Svarbiausias iš jų – miestelio šventė „Mėlynių festivalis“, kurią finansavo ūkininkai, verslininkai bei pavieniai gyventojai. Atnaujinti paminklai, skirti Lietuvos nepriklausomybės dešimtmečiui bei  žuvusiems partizanams atminti. Įgyvendinant šią priemonę buvo numatomas darbo užmokestis kultūrinių renginių organizatorei bei dviem kolektyvų vadovams.

·  Šakių rajono savivaldybės strateginio 2017-2019 metų veiklos plano programos Nr. 7 „Savivaldybės veiklos pagrindinių funkcijų programa“ seniūnijos tikslo ir uždavinio priemonę „Savivaldybės veiklos pagrindinių funkcijų vykdymas“. Įgyvendinant šią priemonę skirtos lėšos panaudotos pagal paskirtį. Išlaidos ryšiams, transportui, kanceliarinėms prekėms, komunalinėms paslaugoms, higienos ir sanitarinėms prekėms įsigyti, komunalinėms paslaugoms ir išlaidos seniūnijos patalpų išlaikymui, vaikų dienos centro remontui išleista 8500,00 Eur. 

·  Šakių rajono savivaldybės strateginio 2017-2019 metų veiklos plano programos Nr.8 „Darbo rinkos politikos rengimo ir įgyvendinimo programa“ seniūnijos tikslo ir uždavinio priemonę „Viešųjų darbų organizavimas“. Įgyvendinant šią priemonę, buvo atliekami pėsčiųjų ir dviračių takų, pakelių bei viešojo naudojimo teritorijų tvarkymo, apželdinimo ir želdinių priežiūros darbai, istorijos, kultūros paminklų, kultūros paveldo objektų, neveikiančių kapinių, kitų saugomų ir turinčių išliekamąją vertę objektų priežiūros darbai. Buvo tvarkomos ežerų ir kitų vandens telkinių pakrantės. Pagal viešųjų darbų programą, kaip ir buvo planuota, įdarbinta 12 žmonių. Darbo užmokesčiui išleista 8,318 Eur.

·  Šakių rajono savivaldybės strateginio 2017-2019 metų veiklos plano programos Nr. 11 „Žemės ūkio plėtros programa“ seniūnijos tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ ir uždavinio priemonę „Žemės ūkio funkcijų vykdymas“. Įgyvendinant šią priemonę buvo skirtos lėšos transportui, kancialiarinėms prekėms, seniūnijos žemės ūkio specialistui išlaikyti. Vykdant pasėlių deklaravimą valdų atnaujinimą aptarnautas 131 ūkis. Papildomai transporto išlaidoms buvo gauta 105,00 Eur kiaulių ūkių patikrai vykdyti. 

· Šakių rajono savivaldybės strateginio 2017-2019 metų veiklos plano programos Nr.12 „Švarios, sveikos aplinkos ir energijos taupymo programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos uždavinio priemonę „Objektų priežiūros valdymas“. Įgyvendinant  šią priemonę buvo valomi ir nuo sniego valomi keliai, 26 km kelių lyginta keturis kartus – iš viso 104 km. Buvo valomas sniegas keliuose ir gatvėse,  keliai barstomi druskos-smėlio mišiniu pagal poreikį. Nupirkta ir sandėliuota 589 t žvyro. (Paskleisti ant kelių dangos sutrukdė gamtinės sąlygos). Sutvarkyta Liekės upelio pralaida Pušyno gatvėje, tam buvo išleista 8845,00 Eur. Tamsiu paros metu buvo apšviečiamos seniūnijos gatvės ir aikštės, iš viso – 1170  val. Želdinių  plotai buvo prižiūrimi žolę pjaunant kas 10 dienų. Iš viso nušienautas 170 ha plotas. Buvo tvarkomos veikiančios ir neveikiančios  kaimo kapinaitės, atliekami kitų saugomų, turinčių išliekamąją vertę, objektų tvarkymo darbai. Taip pat tvarkomos teritorijos aplink visuomeninius pastatus bei prižiūrimi šaligatviai, kelkraščiai. Surinkta ir išrūšiuota 224 m3 įvairių šiukšlių. Mokamas darbo užmokestis ir socialinis draudimas aplinkotvarkos darbuotojams.
 
· Šakių rajono savivaldybės strateginio 2017-2019 metų veiklos plano programos Nr. 13 „Socialinės apsaugos programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos uždavinio priemonę „Darbo su rizikos šeimomis organizavimas“ ir „Darbo su socialiai remtinomis šeimomis organizavimas“. Įgyvendinant priemonę buvo nuosekliai dirbamas darbas su socialinės rizikos šeimomis, todėl sumažėjo šeimų skaičius nuo 9 iki 8 šeimų. Socialiai remtinų šeimų skaičius išliko tas pats – 25 šeimos. Vienkartinėms pašalpoms išmokėta 1160,00 Eur 17 asmenų. Skiriant vienkartines pašalpas, buvo skiriama po mažesnę suma, kad pašalpas gautų kuo daugiau asmenų. Transporto išlaidos buvo naudojamos socialiai remtinų šeimų lankymui,  taip pat buvo lankomos rizikos šeimos, neįgalieji. Pagal poreikį į namus buvo pristatoma neįgaliesiems kompensacinė technika.  Asmenims, kurie atliko visuomenei naudingą veiklą, buvo nupirktos darbo ir apsaugos priemonės. Įgyvendinant šias priemones buvo mokamas darbo užmokestis ir socialinis draudimas socialinei darbuotojos darbui su rizikos šeimomis išlaikyti bei socialinio darbo organizatorės etatui išlaikyti.
·  Įgyvendinant programoje numatytą tikslą „Padidinti savivaldybės valdymo efektyvumą“,        pagal priemonę „Administracinės naštos mažinimas“ seniūnijos darbuotojai paruošė ir        išdavė įvairaus pobūdžio pažymų gyventojams – 62 (planas 230), buvo vykdomas gyvenamosios vietos deklaravimo funkcija – atlikti 285 veiksmai (planas 260), atlikta 60 notarinių veiksmų seniūnijos gyventojams, surašyti 5 testamentai (planas 6),  medžių ir krūmų  kirtimo, persodinimo ar kitokio pašalinimo, genėjimo darbams išduoti 8 leidimai (planas 10), išduota leidimų laidoti 45 (planas 60), vyko susirašinėjimas su kitomis institucijomis, surašyta pažymų 164  (planuota 230).





               Seniūnas                                                                                             Ričardas Krikštolaitis

